**NASLOV: Prva dobava prehrambenih izdelkov v letu 2022 je v teku**

**UVOD:** Ministrstvo za delo, družino, socialne zadeve in enake možnosti (ministrstvo) v okviru pomoči najbolj ogroženim izvaja Operativni program za hrano in/ali osnovno materialno pomoč (program). V letošnjem letu bo ministrstvo predvidoma dobavilo več kot 4.000 ton prehrambenih izdelkov.

Program se sofinancira iz Sklada za evropsko pomoč najbolj ogroženim in se izvaja od leta 2014 naprej z namenom **zagotoviti pomoč materialno in socialno najbolj ogroženim osebam** v Sloveniji v obliki prehrambenih izdelkov (moka, testenine, riž, mleko, olje, konzervirana zelenjava – fižol in konzervirana zelenjava – pelati) ter z izvajanjem različnih spremljevalnih ukrepov, ki spodbujajo socialno vključevanje materialno in socialno najbolj ogroženih oseb.

Ministrstvo bo v okviru programa najbolj ogroženim **prvič v tem letu dobavilo prehrambene izdelke** za socialno in materialno najbolj ogrožene ljudi in sicer **v višini 584 ton**, in sicer:

•           96.660,00 kg pšenične bele moke TIP 500,

•           60.960,00 kg jajčnih testenin (kratke in dolge testenine (špageti) v enakem deležu),

•           44.064,00 brušenega dolgozrnatega riža,

•           298.800,00 l UVT mleka, standardiziranega polnega mleka s 3,5% mm,

•           41.088,00 kg konzervirane zelenjave - fižola,

•           43.084,80 kg konzervirane zelenjave – pelatov.

V mesecu aprilu in septembru sta predvideni še dve dobavi prehrambenih izdelkov.

Hrano bosta partnerski organizaciji Slovenska karitas in Rdeči križ Slovenije dostavili na razdelilna mesta. **Podrobnejše informacije** o terminih razdeljevanja paketov s hrano in upravičenosti do izdelkov **nudijo območna združenja** obeh partnerskih organizacij.

**Zagotovljena dodatna sredstva**

V okviru odziva Evropske unije na pandemijo Covid-19 je Ministrstvu za delo, družino, socialne zadeve in enake možnosti Evropska komisija odobrila dodatna sredstva za izvajanje Operativnega programa za hrano in/ali osnovno materialno pomoč iz Sklada za evropsko pomoč najbolj ogroženim v višini 8,9 milijona evrov, od katerih bo 7,7 milijonov namenjenih za nakup prehrambenih izdelkov za najbolj ogrožene.

V preteklem letu je bilo že bilo dobavljenih 368.267 kg prehrambenih izdelkov iz dodatnih sredstev, in sicer:

- 93.131,00 kg pšenične bele moke TIP 500,

- 174.048,00 kg jajčnih testenin (kratke in dolge testenine (špageti) v enakem deležu),

- 101.088,00 kg konzervirane zelenjave - graha.

V letošnjem letu pa je na voljo 2.645.225 kg/l prehrambenih izdelkov hrane, in sicer:

- 360.886,00 kg pšenične bele moke TIP 500,

- 322.560,00 kg jajčnih testenin (kratke in dolge testenine (špageti) v enakem deležu),

- 1.766.861,00 l UVT mleka, standardiziranega polnega mleka s 3,5 % mm,

- 194.918,00 kg konzervirane zelenjave – graha.

Letošnje dobave bodo potekale:

20. 1. 2022 – 20. 2. 2022

1 .4. 2022 – 30. 4. 2022

1.9. 2022 – 30. 9. 2022